પોલીસના જણાવ્યા અનુસાર સ્થાનિક વયોવૃદ્ધ મહિલા જાના બગાનની ઘરની અંદર જ ગોળી વાગવાથી મોત થયું હતું. આ હુમલામાં એક જવાન ઘટના સ્થળે જ શહીદ થયો હતો. ઘાયલ થયેલા કેટલાક જવાનોની સ્થિતિ ગંભીર હોવાનું કહેવાય છે અને તેથી મૃત્યુ આંક વધવાની દહેશત છે. જમ્મુ-કાશ્મીરમાં ત્રણ અઠવાડિયામાં આ ચોથી સૌથી મોટી ઘટના છે. જેમાં સેનાને પોતાના જવાન ગુમાવવા પડ્યા છે. આ અગાઉ મેજર સહિત છ જવાનો ત્રણ અલગ અલગ અથડામણોમાં શહીદ થયા હતા.